Jim Carrey
Store norske leksikon,Kunst og estetikk,Film, TV og teater,Film og TV,Nord-amerikansk film og TV,Nord-amerikanske skuespillere
Jim Carrey er en amerikansk komiker og filmskuespiller. Han er født i Canada, men er amerikansk statsborger fra 2004. Han har bakgrunn fra stand up, men er mest virksom i Hollywood. Han har vunnet to Golden Globes: for sine hovedroller i The Truman Show og Man on the Moon.
Debut og gjennombrudd Carrey filmdebuterte i 1983, men ble først lagt merke til i TV-showet In Living Color (1990). Farsen Ace Ventura: Pet Detective (Jakten på den forsvunne delfin, 1994; oppfølger i 1995), hvor han gjorde utstrakt bruk av sin fysiske humor og elastiske ansiktsuttrykk, ble et gjennombrudd.Med kinosuksessen The Mask (Masken, 1994), som blander realfilm og animasjon, ble han en av 1990-tallets nye stjerner. Han oppnådde stor kinosuksess med komedien Dumb and Dumber (Dum og dummere, 1995; oppfølger i 2014), og spilte skurken Gåten i Batman Forever (1995), mentalt ustabil TV-installatør i The Cable Guy (1996) og notorisk løgner i Liar Liar (Lystløgneren, 1997). Prisvinnende allsidighet Han fikk demonstrert sitt allsidige talent med mer nedtonede og fine prestasjoner i Peter Weirs drama The Truman Show (1998; Golden Globe-pris), hvor han spiller en mann hvis liv blir direkteoverført på TV, samt i rollen som Andy Kaufman i Miloš Formans Man on the Moon (1999; Golden Globe) og i surrealistiske Eternal Sunshine of the Spotless Mind (2004).Carrey var tilbake i mer tradisjonelle komiske roller i Yes Man (2008) og I Love You Phillip Morris (2009), men overrasket med en alvorstynget prestasjon i kriminalthrilleren True Crimes (2016). Les mer i Store norske leksikon film i USA Hollywood stand up-komiker